Departement haal spertyd vir plasings in skole | Netwerk24
Deur Jana Marx 03 Desember 2019 13:21
Al die gr. 1’s en gr. 8’s van 2020 wat vir skole aansoek gedoen het, is nou geplaas, het Panyaza Lesufi, LUR vir onderwys in Gauteng, Dinsdag by die wetgewer in Johannesburg aan joernaliste gesê.
Dit beteken die departement het sy eie spertyd van die afgelope naweek gehaal.
Tog is daar nou nog drie probleme waarmee die departement te doen kry, sê Lesufi:
1) Ouers wat ontevrede is oor die skole waarin die departement hul kinders geplaas het. “Dié ouers word aangemoedig om appèl aan te teken (deur middel van die departement se digitale appèlvorm),” het Lesufi gesê.
2) 27 000 ouers wat nie dokumente by skole ingedien het nie en dus plasing verbeur het. Sodra hierdie ouers hul dokumente indien, kan kinders nog by 1 033 skole geplaas word wat nog plek het, sê Lesufi.
3) Ouers wat geensins aansoek gedoen het nie. Dié ouers sal moet wag tot volgende jaar Januarie, sê Lesufi.
Meer oor: Departement Van Onderwys | Spertyd | Gauteng